

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS TURTO PERDAVIMO

# PAGAL PANAUDOS SUTARTĮ

2019 m. kovo 20 d. Nr. P12-14

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir naujo administracinės paskirties valstybės nekilnojamojo turto įsigijimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“, p e r d u o d u:

1. Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos jos nuostatuose šiuo metu numatytai veiklai vykdyti pagal centralizuotai valdomo valstybės turto valdytojui patikėjimo teise perduoto administracinės paskirties valstybės nekilnojamojo turto panaudos sutartį 15 metų laikinai neatlygintinai valdyti ir naudotis valstybei nuosavybės teise priklausantį, šiuo metu valstybės įmonės Turto banko patikėjimo teise valdomą turtą: administracines patalpas Molėtuose, Vilniaus g. 44 (patalpų unikalus numeris – 6297-0009-1013:0001, patalpų bendras plotas – 516,68 kv. metro, perduodamų patalpų indeksai – P2-1, nuo Pa-1 iki Pa-3, (20,28 kv. metro) nuo 2-5 iki 2-7 (42,83 kv. metro), perduodamų patalpų bendras plotas – 63,11 kv. metro, su dalimi bendro naudojimo patalpų, kurių indeksai – nuo a-1 iki a-10, perduodama bendro naudojimo patalpų ploto dalis – 10,91 kv. metro, visų perduodamų patalpų bendras plotas – 74,02 kv. metro).

2. Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos jos nuostatuose šiuo metu numatytai veiklai vykdyti pagal centralizuotai valdomo valstybės turto valdytojui patikėjimo teise perduoto administracinės paskirties valstybės nekilnojamojo turto panaudos sutartį 15 metų laikinai neatlygintinai valdyti ir naudotis valstybei nuosavybės teise priklausantį, šiuo metu valstybės įmonės Turto banko patikėjimo teise valdomą turtą: administracines patalpas Anykščiuose, J. Jablonskio g. 30 (pastato unikalus numeris – 3497-8000-6015, pastato bendras plotas – 1 115,80 kv. metro, perduodamų patalpų indeksai – 3-4, nuo 3-22 iki 3-24, perduodamų patalpų bendras plotas – 83,56 kv. metro, su dalimi bendro naudojimo patalpų kurių indeksai – R-8, R-11, 1-1, 1-2, 1-5, nuo 3-8 iki 3-11, 3-20, 3-21, perduodama bendro naudojimo patalpų ploto dalis – 38,61 kv. metro, visų perduodamų patalpų bendras plotas – 122,17 kv. metro).

Generalinis direktorius Mindaugas Sinkevičius

Parengė

Rūta Motiejūnaitė